Sajtóközlemény azonnali felhasználásra 2015.12.07.

**Teljes körű támogatás a hazai InTézmények és vállalatok munkájához PROFESSZIONÁLIS infokommunikációs hátteret biztosító Unify (KORÁBBI SIEMENS) rendszerekhez**

**2015 decemberétől az intézményi és vállalati szektorban széles körben ismert Unify (korábban Siemens Enterprise Communications) kommunikációs, kollaborációs megoldásait kizárólagosan az Enterprise Group szállítja a kormányzati beszerzésekkel foglalkozó Közbeszerzési és Ellátási Főigazgatóság (KEF) és az Enterprise Communications Magyarország Kft. között most létrejött keretszerződés alapján.**

A Unify alközponti megoldásait használó KEF kötelezett kormányzati intézmények és vállalatok a jövőben az Enterprise Group szakértő munkatársaitól kérhetnek segítséget, támogatást a mindennapi kommunikációban oly fontos rendszerekkel és készülékekkel kapcsolatban. A biztonságos és professzionális működéshez, illetve az értékállósághoz szükséges szoftverfrissítéseket, gyártói rendszertámogatási szolgáltatásokat (SSP) a 100%-ban magyar tulajdonú cég szakemberei szállítják és végzik, igény szerint karbantartási és üzemeltetési szolgáltatással egybekötve.

**„*A Unify és az Enterprise Group együttműködése az elmúlt évek alatt számtalan sikeres projektet hívott életre, ami* elsődlegesen a magyar cég innovatív szemléletének, fejlett rendszerintegrátori kompetenciáinak és gyártói elköteleződésének köszönhető. A társaság által a közelmúltban az új Mentésirányítási Rendszerben implementált OpenScape 4000 hívásvezérlő, a megvalósított contact center integráció és a vállalat minden rendszerre kiterjedő Unify Master Partner szintű minősítése – mely az országban egyedülálló – jó alapot jelentenek a hosszú távú sikeres együttműködésre, az ügyfelek még szélesebb körű kiszolgálására” – mondta Drazen-Ivan Andjelic, a Unify közép- és kelet-európai partneri hálózatokért felelős alelnöke a KEF keretszerződés kapcsán.

*„Személy szerint leginkább mérnökeink és értékesítőink szakértelmére, hozzáállására vagyok büszke, mely megalapozta Társaságunk bizalmi, támogatói státuszát a Unify-nál. 2016-ban a kormányzati, intézményi szférán túl tovább kívánunk erősödni a KKV és a nagyvállalati szegmensekben, melyre rendkívül jó lehetőséget kínál a Unify által idén augusztusban bemutatott Circuit. Csapatmunka, multimédia, mobilitás, integritás, biztonság – a kulcsszavak egyben válaszok a kor mai elvárásaira, és ez kiegészül egy olyan árazási modellel, melyre a piac nagyon régóta vár” –* tette hozzáJuhász László, az Enterprise Group kereskedelmi igazgatója.

**Unify Circuit háttér:**

A csoportmunka, illetve a mobilizált munkavégzés hazánkban is egyre nagyobb teret hódít, egyre nagyobb igény mutatkozik olyan átfogó és összetett vállalati megoldásokra, melyek az ezzel kapcsolatos összes kihívásra tudják a választ. A Unify Circuit a vállalaton belüli együttműködés hatékonyságának növelését hivatott támogatni. A Circuit elnyerte a szakma elismerését is, megkapta ’Az év WebRTC-terméke’ díjat, melyet az olyan cégeknek ítélik oda, amelyek egyetlen megoldással jelentős haladást érnek el a WebRTC iparágban.

– bővebben: <https://www.circuit.com/>

**Az Enterprise Groupról:** Az Enterprise Group az innovatív informatikai és infokommunikációs megoldások egyik vezető rendszerintegrátora. Üzletágai egymásra épülő kompetenciáikkal komplex megoldásokat kínálnak az üzleti infokommunikáció (ICT), a mérnöki tervezés és életciklusmenedzsment (PLM), az integrált medikai szoftverfejlesztés (eHealth), valamint az informatikai tanácsadás és SAP bevezetés területén (Consulting). A cégcsoport elsősorban nagy- és középvállalatoknak illetve államigazgatási intézményeknek kínál informatikai szolgáltatásokat. Ügyfelei közé tartozik többek között az E.ON Hungária, a Paksi Atomerőmű Zrt., a Magyar Villamosművek Zrt., a BKV, az OTP Bank, továbbá a Magyar Honvédség, a BM Országos Katasztrófavédelmi Főigazgatóság és az Országos Mentőszolgálat. Célja, hogy az ügyfelei számára kiépített rendszerek minden esetben kapcsolatot teremtsenek a jövővel, ezért a vállalat informatikai megoldásainak középpontjában az innováció áll.

Sajtókapcsolat: Corpus Communications Kft., Novák Gabriella, [mail@corpuscom.hu](mailto:mail@corpuscom.hu); +36 20 412 4337 [www.corpuscom.hu](http://www.corpuscom.hu)